pielikums  
Ministru kabineta  
2014.gada \_\_\_.\_\_\_\_\_\_\_\_\_  
noteikumiem Nr.\_\_\_\_\_

I. Apdrošināšanas atlīdzības aprēķināšana

**1.1. Cietušās personas fiziska trauma**

1.1.1. Apdrošināšanas atlīdzība cietušajai personai par tās sāpēm un garīgām ciešanām fiziskas traumas dēļ tiek noteikta, pieņemot, ka nemateriālie zaudējumi šai personai ir nodarīti apmērā, kurš ir aprēķināms saskaņā ar šādu formulu:

A = B + (P1 x C+ P2 x C + ... + Pn x C), kur

A - kopējais apdrošināšanas atlīdzības apmērs par cietušās personas fizisku traumu (euro);

B - summa valstī noteikto minimālo mēneša darba algu\* apmērā atbilstoši katrai miesas bojājumu smaguma pakāpei;

P1 ... Pn - katram miesas bojājumam piemērojamais koeficients procentos atbilstoši [pielikuma](http://likumi.lv/doc.php?id=108625#piel0) III sadaļai „Apdrošināšanas atlīdzības aprēķināšanai piemērojamie procenti atbilstoši miesas bojājumam”;

C - bāzes koeficients, valstī noteikto 10 minimālo mēneša darba algu\* apmērā.

1.1.2. Summa valstī noteikto minimālo mēneša darba algu\* apmērā atbilstoši katrai miesas bojājumu smaguma pakāpei (B) tiek noteikta šādi:

* + - 1. ja cietušajai personai ir smagi miesas bojājumi, pieņem, ka tā ir 25 valstī noteikto minimālo mēneša darba algu\* apmērā;
      2. ja cietušajai personai ir vidēja smaguma miesas bojājumi, pieņem, ka tā ir 15 valstī noteikto minimālo mēneša darba algu\* apmērā;
      3. ja cietušajai personai ir viegli miesas bojājumi, kas radījuši veselības traucējumu, pieņem, ka tā ir 5 valstī noteikto minimālo mēneša darba algu\* apmērā;

ja miesas bojājumi rada veselības traucējumu līdz 6 dienām, pieņem, ka tā ir 1 valstī noteiktās minimālās mēneša darba algas\* apmērā;

1.1.3. Apdrošināšanas atlīdzības kopējā apmēra par cietušās personas sāpēm un garīgām ciešanām fiziskas traumas dēļ aprēķināšanai ņem vērā miesas bojājumus un to smaguma pakāpi, ko nosaka atbilstoši šo noteikumu 5.punktā norādītajiem dokumentiem.

**1.2. Cietušās personas sakropļojums, invaliditāte**

1.2.1. Apdrošināšanas atlīdzība cietušajai personai par tās sāpēm un garīgām ciešanām sakropļojuma vai invaliditātes dēļ tiek aprēķināta šādā apmērā:

* + - 1. ja cietušajai personai ir audu bojājumi - redzamas rētas un/vai pigmentācija, sejas un/vai ķermeņa daļas asimetrija (bez funkcionāliem traucējumiem), nosakāms 1 valstī noteikto minimālo mēneša darba algu\* apmērā;
      2. ja cietušajai personai ir audu bojājumi, kas radījuši funkcionālus traucējumus, nosakāms 3 valstī noteikto minimālo mēneša darba algu\* apmērā;
      3. ja cietusī persona kļuvusi par 1.grupas invalīdu, nosakāms 10 valstī noteikto minimālo mēneša darba algu\* apmērā;
      4. ja cietusī persona kļuvusi par 2.grupas invalīdu, nosakāms 5 valstī noteikto minimālo mēneša darba algu\* apmērā;
      5. ja cietusī persona kļuvusi par 3.grupas invalīdu, nosakāms 3valstī noteikto minimālo mēneša darba algu\* apmērā.

**1.3. Apgādnieka, apgādājamā vai laulātā nāve**

* 1. 1. Apdrošināšanas atlīdzība tiek aprēķināta šādā apmērā par sāpēm un garīgām ciešanām:
     + 1. apgādnieka nāves dēļ nosakāms 30 valstī noteikto minimālo mēneša algu\* apmērā.
       2. apgādājamā nāves dēļ nosakāms 30 valstī noteikto minimālo mēneša algu\* apmērā;
       3. laulātā nāves dēļ nosakāms 30 valstī noteikto minimālo mēneša algu\* apmērā.

**1.4. Apgādnieka, apgādājamā vai laulātā 1.grupas invaliditāte**

1.4.1. Apdrošināšanas atlīdzības apmērs par sāpēm un garīgām ciešanām, kas radušās tādēļ, ka:

* + - 1. apgādnieks kļuvis par 1.grupas invalīdu, nosakāms 20 valstī noteikto minimālo mēneša algu\* apmērā;
      2. apgādājamais kļuvis par 1.grupas invalīdu, nosakāms 20 valstī noteikto minimālo mēneša algu\* apmērā;
      3. laulātais kļuvis par 1.grupas invalīdu, nosakāms 20 valstī noteikto minimālo mēneša algu\* apmērā.

II. Papildus nosacījumi apdrošināšanas atlīdzības apmēra noteikšanai

2.1.Nosakot apdrošināšanas atlīdzību, ir jāņem vērā nodarītā kaitējuma smagums un sekas, kā arī citi būtiski apstākļi. Aprēķinot apdrošināšanas atlīdzību, konkrēto gadījumu salīdzina ar citiem līdzīgiem gadījumiem un nosaka līdzīgu apdrošināšanas atlīdzības apmēru, ja iespējama konkrētā gadījuma salīdzināšana ar citu līdzīgu gadījumu. Ja nav iespējama konkrētā gadījuma salīdzināšana, tad apdrošinātājs vai Transportlīdzekļu apdrošinātāju birojs nosaka atlīdzības apmēru individuāli.

2.2. Ja apdrošinātājs vai Transportlīdzekļu apdrošinātāju birojs konstatē papildu faktorus (piemēram, politrauma (vienlaikus vairāku ķermeņa anatomisko apvidu bojājumi); ceļu satiksmes negadījumā gājis bojā vienīgais vai abi apgādnieki, vienīgais apgādājamais vai visi apgādājamie, noteiktā invaliditātes grupa tiek piešķirta uz mūžu), tad, izvērtējot katru individuālo gadījumu, apdrošinātājs vai Transportlīdzekļu apdrošinātāju birojs saskaņā ar šī pielikuma I daļu aprēķināto apdrošināšanas atlīdzību palielina par katru konstatēto faktoru 5-10%.

2.3. Nosakot apdrošināšanas atlīdzību, vienlaikus ir jāņem vērā faktori, kas var samazināt saskaņā ar šī pielikuma I daļu aprēķināto apdrošināšanas atlīdzību par nemateriālajiem zaudējumiem.

2.4. Ja cietušajai personai ir nodarīti nemateriālie zaudējumi, kas atbilst vismaz diviem Sauszemes transportlīdzekļu īpašnieku civiltiesiskās atbildības obligātās apdrošināšanas likuma 19.panta otrās daļas 1. un 2.punktā noteiktajiem nemateriālo zaudējumu veidiem, par kuriem veicamas izmaksas, tad, nosakot kopējo apdrošināšanas atlīdzību par nemateriālajiem zaudējumiem, tiek summētas apdrošināšanas atlīdzības, kas atbilstoši šī pielikuma I daļas 1.1. un 1.2. punktam aprēķinātas par katru attiecīgo nemateriālo zaudējumu veidu.

2.5. Ja trešajai personai ir nodarīti nemateriālie zaudējumi, kas atbilst Sauszemes transportlīdzekļu īpašnieku civiltiesiskās atbildības obligātās apdrošināšanas likuma 19.panta otrās daļas 3. un 4.punktā noteiktajiem nemateriālo zaudējumu veidiem, par kuriem veicamas izmaksas, tad, aprēķinot kopējo apdrošināšanas atlīdzību apgādnieka, apgādājamā vai laulātā nāves gadījumā, ja iepriekš jau veikta apdrošināšanas atlīdzības izmaksa par apgādnieka, apgādājamā vai laulātā 1.grupas invaliditāti un cietušās personas nāve iestājas gada laikā pēc ceļu satiksmes negadījuma, trešajai personai tiek veikta piemaksa 10 valstī noteikto minimālo mēneša algu\* apmērā.

**III** **Apdrošināšanas atlīdzības aprēķināšanai piemērojamie procenti atbilstoši miesas bojājumam**

Tabula

|  |  |  |
| --- | --- | --- |
| Nr. p.k. | Miesas bojājums | Apdrošināšanas atlīdzības aprēķināšanai piemērojamie procenti\*\* |
| **I. Mugurkauls** | | |
| 1. | Skriemeļu ķermeņa, loka un locītavu izaugumu lūzums, izņemot krustu kaulu un astes kaulu: |  |
| 1.1. | viena–divu skriemeļu | 15 |
| 1.2. | triju–piecu skriemeļu | 30 |
| 1.3. | sešu un vairāk skriemeļu | 40 |
| 2. | Katra šķērsizauguma vai smailā izauguma lūzums | 5 |
| 3. | Krustu kaula lūzums | 10 |
| 4. | Astes kaula skriemeļu lūzums | 10 |
| **II. Pleca locītava, augšdelms, apakšdelms, plauksta** | | |
| 5. | Lāpstiņas lūzums un/vai atslēgas kaula lūzums | 10 |
| 6. | Lāpstiņas locītavas dobuma lūzums, lielā paugura lūzums, saišu vai locītavas somiņas plīsums, pleca locītavas mežģījums (izņemot ieraduma mežģījumu): |  |
| 6.1. | cīpslu, locītavu kapsulu plīsums, kaulu fragmentu atrāvums, pleca locītavas mežģījums | 5 |
| 6.2. | lielā paugura lūzums, lāpstiņas lūzums ar pleca locītavas mežģījumu | 10 |
| 6.3. | lāpstiņas locītavas dobuma, augšdelma galviņas, anatomiskā un ķirurģiskā kakliņa lūzums, lūzums – mežģījums | 15 |
| 7. | Augšdelma kaula lūzums: |  |
| 7.1. | jebkurā līmenī | 15 |
| 7.2. | dubultlūzums | 20 |
| 8. | Augšdelma traumatiska amputācija vai smags bojājums, kam seko: |  |
| 8.1. | lāpstiņas, atslēgas kaula vai tā daļas amputācija | 80 |
| 8.2. | augšdelma amputācija jebkurā līmenī | 70 |
| 8.3. | vienīgās ekstremitātes amputācija augšdelma līmenī | 90 |
| 9. | Elkoņa locītavas bojājums: |  |
| 9.1. | apakšdelma pronācijas mežģījums | 5 |
| 9.2. | kaula fragmentu atrāvums, arī epikondiļu, spieķa vai elkoņa kaula lūzums, mežģījums | 5 |
| 9.3. | spieķa un elkoņa kaula lūzums, apakšdelma mežģījums | 10 |
| 9.4. | augšdelma intraartikulārs lūzums ar spieķa un elkoņa kauliem (triju kaulu lūzums) | 20 |
| 10. | Apakšdelma kaulu lūzums jebkura līmenī, izņemot locītavu rajonu: |  |
| 10.1. | viena kaula lūzums, mežģījums | 5 |
| 10.2. | abu kaulu lūzums, viena kaula dubultlūzums | 10 |
| 11. | Apakšdelma traumatiska amputācija vai tā smags bojājums, kam seko: |  |
| 11.1. | apakšdelma amputācija jebkurā līmenī | 70 |
| 11.2. | eksartikulācija elkoņa locītavā | 70 |
| 11.3. | vienīgās ekstremitātes amputācija apakšdelma līmenī | 90 |
| 12. | Plaukstas locītavas traumatisks bojājums: |  |
| 12.1. | apakšdelma viena kaula lūzums, īlenveida izauguma (izaugumu) atrāvums, kaula (fragmentu) atrāvums, elkoņa kaula galviņas mežģījums | 5 |
| 12.2. | apakšdelma abu kaulu lūzums | 10 |
| 12.3. | plaukstas perilunārs mežģījums | 15 |
| 13. | Vienas plaukstas delnas, plaukstas pamata kaulu lūzums vai mežģījums: |  |
| 13.1. | viena kaula (izņemot laivveida kaulu) | 5 |
| 13.2. | divu un vairāk kaulu, laivveida kaula | 10 |
| 14. | Plaukstas traumatiska amputācija vai tās smags bojājums, kam seko: |  |
| 14.1. | delnas amputācija plaukstas pamata kaulu līmenī vai plaukstas locītavā | 60 |
| 14.2. | vienīgās plaukstas amputācija | 90 |
| 15. | Pirmā pirksta bojājums: |  |
| 15.1. | naga plātnītes atrāvums | 2 |
| 15.2. | lūzums, mežģījums, ievainojums ar falangas (falangu) mīksto audu defektu, cīpslas (cīpslu) kapsulas pārrāvums, cīpslu, locītavas, kaula panarīcijs | 5 |
| 16. | Bojājums, kam seko pirmā pirksta amputācija: |  |
| 16.1. | naga falangas līmenī | 10 |
| 16.2. | starpfalangu locītavas līmenī (naga falangas zudums) | 15 |
| 16.3. | pamata falangas, metakarpālā kaula – pamata falangas locītavas līmenī | 20 |
| 16.4. | ar metakarpālo kaulu vai tā daļu | 25 |
| 17. | Otrā, trešā, ceturtā, piektā pirksta bojājums: |  |
| 17.1. | naga plātnītes atrāvums | 2 |
| 17.2. | lūzums, mežģījums, ievainojums ar falangas (falangu) mīksto audu defektu, cīpslu plīsums, cīpslu, locītavas, kaulu panarīcijs | 3 |
| 18. | Otrā, trešā, ceturtā, piektā pirksta bojājums, kam seko: |  |
| 18.1. | amputācija naga falangas līmenī, falangas zudums | 5 |
| 18.2. | amputācija vidusfalangas līmenī (divu falangu zudums) | 10 |
| 18.3. | amputācija pamata falangas līmenī, pirksta zudums | 12 |
| 18.4. | pirksta amputācija ar metakarpālā kaulu daļu | 20 |
| **III. Iegurnis, augšstilbs, apakšstilbs, pēda** | | |
| 19. | Iegurņa kaulu lūzums: |  |
| 19.1. | viena kaula lūzums | 10 |
| 19.2. | divu kaulu lūzums vai viena kaula dubultlūzums, viena savienojuma plīsums | 15 |
| 19.3. | triju un vairāku kaulu lūzums, divu vai triju savienojumu plīsums | 20 |
| 20. | Gūžas locītavas bojājums (ja tiek konstatēti vairāki bojājumi, apdrošināšanas atlīdzību izmaksā par smagāko): |  |
| 20.1. | kaula fragmentu atrāvums | 5 |
| 20.2. | izolēts viena vai abu grozītāju atrāvums | 10 |
| 20.3. | gūžas locītavas mežģījums | 15 |
| 20.4. | gūžas kaula galviņas, kakliņa lūzums | 30 |
| 21. | Augšstilba lūzums: |  |
| 21.1. | jebkurā līmenī, izņemot locītavu rajonu | 25 |
| 21.2. | augšstilba dubultlūzums | 30 |
| 22. | Augšstilba traumatiska amputācija vai smags bojājums, kam seko: |  |
| 22.1. | vienas ekstremitātes amputācija jebkurā līmenī | 70 |
| 22.2. | vienīgās ekstremitātes amputācija | 90 |
| 23. | Ceļa locītavas bojājums: |  |
| 23.1. | ar punkciju apstiprināta hemartroze | 5 |
| 23.2. | kaula fragmentu atrāvums, epikondiļu lūzums, mazā liela kaula galviņas lūzums, menisku bojājums, saišu pārrāvums, mežģījums | 5 |
| 23.3. | ceļa kauliņa (*patella*), starpkondiļu izauguma, kaulu kondiļa lūzums | 10 |
| 23.4. | augšstilba distālās metafīzes, kondiļu lūzums kopā ar apakšstilba jebkura kaula proksimālu lūzumu | 20 |
| 24. | Apakšstilba kaulu lūzums jebkurā līmenī, izņemot intraartikulāru: |  |
| 24.1. | mazā liela kaula lūzums, kaulu fragmentu atrāvumi | 5 |
| 24.2. | lielā liela kaula lūzums, fibulas dubultlūzums | 10 |
| 24.3. | abu kaulu vai tibijas dubultlūzums jebkurā līmenī | 15 |
| 25. | Apakšstilba traumatiska amputācija vai tā smags bojājums (ja tiek konstatēti vairāki apakšstilba vai ceļa locītavas bojājumi, apdrošināšanas atlīdzību izmaksā par smagāko), kam seko: |  |
| 25.1. | apakšstilba amputācija jebkurā līmenī | 70 |
| 25.2. | eksartikulācija ceļa locītavā | 70 |
| 25.3. | vienīgās ekstremitātes amputācija jebkurā apakšstilba līmenī | 90 |
| 26. | Pēdas locītavas bojājums: |  |
| 26.1. | ar punkciju apstiprināta hemartroze | 5 |
| 26.2. | vienas potītes lūzums, saišu pārrāvums | 5 |
| 26.3. | divu potīšu lūzums, abu potīšu vai vienas potītes un lielā liela kaula malas lūzums, izolēts starpkaulu sindesmozes plīsums | 10 |
| 26.4. | abu potīšu lūzums ar lielā liela kaula malas lūzumu (trīs potīšu lūzums), lielā liela kaula intraartikulārs lūzums | 15 |
| 27. | Ahileja cīpslas bojājums: |  |
| 27.1. | ārstējot konservatīvi | 5 |
| 27.2. | izdarot operāciju | 15 |
| 28. | Pēdas mežģījums un pēdas kaulu lūzumi: |  |
| 28.1. | viena kaula lūzums vai mežģījums (izņemot papēža kaulu un velteņkaulu) | 5 |
| 28.2. | velteņkaula, divu kaulu lūzums, mežģījums | 10 |
| 28.3. | triju un vairāk kaulu lūzums (mežģījums), papēža kaula lūzums, pēdas subtalars mežģījums, mežģījums pēdas kaulu locītavu līmenī (Šeparta, Lisfranka locītava) | 15 |
| 29. | Pēdas amputācija: |  |
| 29.1. | metatarsofalangeālās locītavas līmenī (visu pirkstu zudums) | 30 |
| 29.2. | pleznas kaulu vai pēdas pamata kaulu līmenī | 40 |
| 29.3. | velteņkaula, papēža kaula (pēdas zudums) | 50 |
| 30. | Vienas pēdas pirksta (pirkstu) falangu lūzumi, mežģījumi, cīpslu pārrāvumi: |  |
| 30.1. | viena pirksta | 3 |
| 30.2. | divu–triju pirkstu | 5 |
| 30.3. | četru–piecu pirkstu | 10 |
| 31. | Pirmā pirksta traumatiska amputācija vai smags bojājums, kam seko amputācija: |  |
| 31.1. | naga falangas līmenī (naga falangas zudums) | 5 |
| 31.2. | pamata falangas līmenī (pirksta zudums) | 10 |
| 32. | Otrā, trešā, ceturtā, piektā pirksta traumatiska amputācija vai smags bojājums, kam seko amputācija: |  |
| 32.1. | viena–divu pirkstu naga vai vidusfalangu līmenī | 5 |
| 32.2. | viena–divu pirkstu pamata falangu līmenī (pirksta zudums) | 10 |
| 32.3. | triju–četru pirkstu naga vai vidusfalanga līmenī | 15 |
| 32.4. | triju–četru pirkstu pamata falangu līmenī (pirkstu zudums) | 20 |
| **IV. Galvaskauss, centrālā un perifērā nervu sistēma** | | |
| 33. | Galvaskausa kaulu lūzums: |  |
| 33.1. | velves kaulu ārējās plātnītes lūzums | 5 |
| 33.2. | velves | 15 |
| 33.3. | pamatnes | 20 |
| 33.4. | velves un pamatnes | 25 |
| 34. | Intrakraniāli traumatiski asinsizplūdumi: |  |
| 34.1. | epidurāla hematoma | 10 |
| 34.2. | subdurāla intracerebrāla hematoma | 15 |
| 34.3. | subdurāla un epidurāla (intracerebrāla) hematoma | 20 |
| 35. | Galvas smadzeņu trauma: |  |
| 35.1. | galvas smadzeņu satricinājums | 5 |
| 35.2. | galvas smadzeņu kontūzija, subarahnoidāls asins izplūdums | 15 |
| 35.3. | svešķermeņi galvaskausa dobumā (izņemot operācijas materiālus) | 20 |
| 36. | Nervu sistēmas bojājums, kas radījis: |  |
| 36.1. | augšējās vai apakšējās ekstremitātes monoparēzi | 20 |
| 36.2. | paraparēzi vai hemiparēzi (abu augšējo vai abu apakšējo, labās vai kreisās puses abu ekstremitāšu parēzi) | 30 |
| 36.3. | monopleģiju (vienas ekstremitātes paralīzi), amnēziju (atmiņas zudumu) | 50 |
| 36.4. | tetraparēzi (abu augšējo un apakšējo ekstremitāšu parēzi), kustību koordinācijas traucējumus, plānprātību (demenci), afāziju | 70 |
| 36.5. | hemi-, para- vai tetraplēģiju, dekortikāciju | 80 |
| 36.6. | viena vai vairāku galvas smadzeņu nervu perifēru bojājumu | 10 |
| 37. | Traumatisks muguras smadzeņu bojājums (jebkurā līmenī): |  |
| 37.1. | satricinājums, sasitums | 5 |
| 37.2. | saspiedums, hematomielija | 10 |
| 37.3. | pilnīgs muguras smadzeņu pārrāvums | 80 |
| 38. | Kakla, rokas, jostas un krustu pinumu bojājums (ievainojums, pārrāvums): |  |
| 38.1. | traumatisks pleksīts | 10 |
| 38.2. | pinumu daļējs pārrāvums | 20 |
| 38.3. | pinumu pilnīgs pārrāvums | 30 |
| 39. | Nervu pārrāvums: |  |
| 39.1. | viena nerva pārrāvums pirkstu locītavas līmenī | 3 |
| 39.2. | viena nerva pārrāvums pēdas vai plaukstas locītavas līmenī | 5 |
| 39.3. | viena nerva pārrāvums apakšdelma, apakšstilba līmenī | 10 |
| 39.4. | divu un vairāk nervu pārrāvums apakšdelma, apakšstilba līmenī | 20 |
| 39.5. | viena nerva pārrāvums augšdelma, elkoņa locītavas, augšstilba līmenī | 25 |
| 39.6. | divu un vairāku nervu pārrāvums augšdelma, elkoņa locītavas, augšstilba līmenī | 30 |
| **V. Redzes orgāni** | | |
| 40. | Vienas acs akomodācijas paralīze | 15 |
| 41. | Hemianopsija (redzes lauka puses izkrišana) vienai acij, acs muskuļu bojājums (traumatiska šķielēšana, ptoze, diplopija) | 15 |
| 42. | Vienas acs redzes lauka sašaurināšanās | 10 |
| 43. | Vienas acs pulsējošs eksoftalms | 20 |
| 44. | Vienas acs asaru izvadceļu ievainojums, kas rada funkcijas traucējumu | 5 |
| 45. | Acs (acu) ievainojums, kas radījis abu vai vienīgās redzīgās acs pilnīgu redzes zudumu | 80 |
| 46. | Neredzīgas acs ābola izņemšana (enukleācija) gūtās traumas dēļ | 10 |
| 47. | Orbītas lūzums, pieres dobuma priekšējās sieniņas lūzums | 10 |
| 48. | Acs ievainojums, kas radījis paliekošu redzes asuma pazemināšanos, kas konstatēts ne ātrāk kā trīs mēnešus pēc traumas | 15 |
| **VI. Dzirdes orgāni** | | |
| 49. | Auss gliemežnīcas bojājums, kam seko: |  |
| 49.1. | auss gliemežnīcas skrimšļa lūzums, othematoma | 5 |
| 49.2. | auss gliemežnīcas zudums | 20 |
| 50. | Paliekoša dzirdes pazemināšanās pēc auss traumatiska bojājuma, kas konstatēta ne ātrāk kā trīs mēnešus pēc traumas | 15 |
| 51. | Vienas auss bungplēvītes plīsums traumas dēļ (bez dzirdes pazemināšanās) | 5 |
| **VII. Elpošanas orgāni un elpošanas sistēma** | | |
| 52. | Deguna kaulu vai skrimšļa lūzums, mežģījums | 5 |
| 53. | Svešķermenis krūšu kurvja dobumā, traumatisks plaušu bojājums, zemādas emfizēma, hemotorakss, pneimotorakss, traumatisks pleirīts: |  |
| 53.1. | vienpusējs | 5 |
| 53.2. | abpusējs | 10 |
| 54. | Krūšu kurvja un tā orgānu bojājums, kam seko: |  |
| 54.1. | plaušu daļas, daivas izņemšana | 25 |
| 54.2. | pilnīga vienas plaušas izņemšana | 50 |
| 55. | Krūšu kaula lūzums | 5 |
| 56. | Ribas lūzums | 3 (par katras ribas lūzumu, bet ne vairāk kā 15 kopā) |
| 57. | Caururbjošs traumatisks krūšu kurvja ievainojums: |  |
| 57.1. | bez krūšu kurvja orgānu bojājuma | 5 |
| 57.2. | ar krūšu kurvja orgānu bojājumu | 15 |
| 58. | Balsenes un trahejas bojājums bez elpošanas un runas traucējumiem | 10 |
| 59. | Balsenes un trahejas bojājums, kas rada elpošanas un runas traucējumus | 20 |
| **VIII. Sirds un asinsvadu sistēma** | | |
| 60. | Sirds, tās apvalku un lielo maģistrālo asinsvadu bojājums (bez funkcijas traucējumiem) | 25 |
| 61. | Lielo perifēro asinsvadu bojājums (bez asinsrites traucējumiem) | 10 |
| 62. | Lielo perifēro asinsvadu bojājums, kas radījis sirds un asinsrites mazspēju | 20 |
| **IX. Gremošanas sistēma** | | |
| 63. | Augšžokļa, vaiga kaula vai apakšžokļa lūzums, apakšžokļa mežģījums: |  |
| 63.1. | apakšžokļa mežģījums (izņemot ieraduma) | 3 |
| 63.2. | viena kaula lūzums | 10 |
| 63.3. | divu un vairāku kaulu lūzums, viena kaula dubultlūzums | 15 |
| 64. | Žokļa traumatisks bojājums, kas radījis: |  |
| 64.1. | žokļa daļas zudumu | 40 |
| 64.2. | žokļa pilnīgu zudumu | 80 |
| 65. | Mutes dobuma, mēles traumatisks bojājums, arī ar rētu veidošanos (neatkarīgi no lieluma) | 5 |
| 66. | Mēles traumatisks bojājums, kas radījis: |  |
| 66.1. | mēles galiņa zudumu | 10 |
| 66.2. | mēles zudumu distālās trešdaļas līmenī | 15 |
| 66.3. | mēles zudumu vidējās trešdaļas līmenī | 30 |
| 66.4. | mēles zudumu saknes līmenī vai pilnīgu mēles zudumu | 70 |
| 67. | Zoba zaudējums | 3 (par katra zoba zaudējumu) |
| 68. | Rīkles, barības vada, zarnu trakta ievainojums, traumatisks plīsums, kā arī izdarīta ezofagogastroskopija, lai izņemtu svešķermeņus vai noteiktu diagnozi (bez funkcijas traucējumiem) | 5 |
| 69. | Barības vada traumatisks bojājums, kas radījis barības vada sašaurinājumu | 40 |
| 70. | Gremošanas orgānu traumatisks bojājums, kas radījis: |  |
| 70.1. | kuņģa, zarnu trakta, izejas zarnas rētainu sašaurinājumu (deformāciju) | 10 |
| 70.2. | zarnu fistulu, rekto–vaginālo fistulu, aizkuņģa dziedzera fistulu | 30 |
| 70.3. | *anus prenaturalis* (kolostomu) | 50 |
| 71. | Trūce, kas izveidojusies pēc bojājuma vēdera priekšējā sienā, diafragmā vai pēcoperācijas rētas apvidū, ja operācija izdarīta traumas dēļ | 10 |
| 72. | Aknu traumatisks bojājums, kam seko: |  |
| 72.1. | aknu sašūšana | 30 |
| 72.2. | daļēja aknu rezekcija | 40 |
| 73. | Žultspūšļa traumatisks bojājums, kam seko žultspūšļa izņemšana | 15 |
| 74. | Liesas traumatisks bojājums: |  |
| 74.1. | subkapsulārs liesas plīsums bez operatīvas iejaukšanās | 5 |
| 74.2. | liesas izņemšana | 20 |
| 75. | Kuņģa, aizkuņģa dziedzera, zarnu, apzarņa traumatisks bojājums, kam seko: |  |
| 75.1. | nekroze, sašūšana, pēctraumatiska cista | 20 |
| 75.2. | kuņģa, zarnu, aizkuņģa dziedzera rezekcija | 30 |
| 75.3. | gastroektomija | 50 |
| **X. Uroģenitālā sistēma** | | |
| 76. | Nieru traumatisks bojājums: |  |
| 76.1. | nieres sasitums, subkapsulārs plīsums (bez operācijas) | 5 |
| 76.2. | nieres rezekcija | 30 |
| 76.3. | nieres izņemšana | 60 |
| 77. | Urīnvadu, urīnpūšļa, urīnizvadkanāla traumatisks bojājums: |  |
| 77.1. | bez funkcijas traucējuma | 5 |
| 77.2. | ar funkciju traucējumu | 20 |
| 78. | Dzimumorgānu sistēmas traumatisks bojājums (bez funkcijas traucējuma) | 5 |
| 79. | Dzimumorgānu sistēmas traumatisks bojājums, kas radījis: |  |
| 79.1. | viena sēklinieka, olnīcas, olvada zudumu | 15 |
| 79.2. | abu olnīcu, vienīgās olnīcas, abu olvadu, vienīgā olvada, abu sēklinieku vai vienīgā sēklinieka, vai daļēju dzimumlocekļa zudumu | 100 |
| 79.3. | dzemdes amputāciju traumas dēļ: |  |
| 79.3.1. | vecumā līdz 40 gadiem | 100 |
| 79.3.2. | vecumā no 40 līdz 50 gadiem | 80 |
| 79.3.3. | vecumā virs 50 gadiem | 50 |
| 80. | Pilnīgs dzimumlocekļa zudums | 100 |
| **XI. Mīkstie audi** | | |
| 81. | Mīksto audu bojājums sejā, kakla priekšējā–sānu virsmā, pazodes rajonā, ausu gliemežnīcās, kas radījis kosmētisku defektu | 10 |
| 82. | Mīksto audu traumatisks bojājums galvas matainajā daļā, uz ķermeņa, ekstremitātēm, kas radījis rētu veidošanos | 5 |
| 83. | Neizņemti svešķermeņi | 5 |
| 84. | Muskuļu trūce, posttraumatisks periostīts, muskuļu plīsums | 5 |
| 85. | Traumatisks šoks vai traumas izraisīts hemorāģisks šoks | 5 |
| 86. | Grūtniecības pārtraukums | 100 |

Piezīme - Ja tiesu medicīnas eksperta atzinumā vai izrakstā (-os) no stacionāra pacienta/ambulatorā pacienta medicīniskās kartes (-ēm) ir norādīti miesas bojājumi, kuri nav minēti šajā tabulā, kompensācijas procentus nosaka apdrošinātāja vai Transportlīdzekļu apdrošinātāju biroja speciālists - ārsts.

\* valstī noteiktā minimālā mēneša darba alga, kāda bija spēkā ceļu satiksmes negadījuma dienā atbilstoši tiesību aktiem, kas nosaka valstī noteikto minimālās mēneša darba algas apmēru.

\*\* Tabulas 6., 7., 8., 9., 10., 11., 12., 13., 14., 15., 16., 17., 18., 19., 20., 21., 22., 23., 24., 25., 26., 27., 28., 29., 30., 31., 32., 33., 34., 35., 36., 37., 38., 39., 49., 53., 54., 63., 66., 70., 72., 74., 75., 76., 77.punktā un 79.1. un 79.2.apakšpunktā minētie atlīdzības procenti netiek summēti.

Finanšu ministrs A.Vilks

05.06.2014. 10:15

2905

I.Gailīte

67114314 [ilze.gailite@ltab.lv](mailto:ilze.gailite@ltab.lv)

M.Stepiņš

67095490 [maris.stepins@fm.gov.lv](mailto:maris.stepins@fm.gov.lv)